
Бања Лука, август 2026. године

На основу члана 20. а у вези са чланом 17. став 1. тачка а) Закона о научноистраживачкој дјелатности и технолошком развоју („Службени гласник Републике Српске“, бр. 6/12, 33/14, 66/18 и 84/19) и члана 76. став 2. Закона о републичкој управи („Службени гласник Републике Српске“, бр. 115/18, 111/21, 15/22, 56/22, 132/22 и 90/23), министар за научнотехнолошки развој и високо образовање, ....................... године, доноси


ПРАВИЛНИК
О ИЗМЈЕНАМА И ДОПУНАМА ПРАВИЛНИКА О 
СУФИНАНСИРАЊУ НАУЧНОИСТРАЖИВАЧКИХ ПРОЈЕКАТА



Члан 1.

У Правилнику о суфинансирању научноистраживачких пројеката („Службени гласник Републике Српске“, број 97/24) члан 4. мијења се и гласи:
„ 				     Члан 4.

Поједини изрази употријебљени у овом правилнику имају сљедеће значење:
1) научноистраживачки пројекат на међународном нивоу је научноистраживачки пројекат који реализује научноистраживачка организација из Републике Српске (у даљем тексту: Република) у својству координатора или партнера у пројекту са научноистраживачким организацијама из других земаља (не рачунајући државе бивше Југославије),
2) млади истраживач је студент завршне године првог циклуса високог образовања, студент другог циклуса високог образовања млађи од 25 година или студент трећег циклуса високог образовања (докторанд) млађи од 35 година укључен у реализацију пројекта,
3) листе научних часописа реферисаних у међународним базама су часописи у којима се објављују научни радови који су прошли филтере рецензената са научном репутацијом и који представљају користан допринос развоју свјетске науке,
4) Web of Science (WoS) база представља међународно референтну претплатну цитатну базу у власништву компаније „Клеривет аналитикс“ („Clarivate Analytics“),
5) Scopus је цитатна база међународних рецензираних научних часописа у власништву компаније Елзевир („Elsevier“),
6) Листа научних часописа ВАК је цитатна база при Министарству науке и високог образовања Руске Федерације.
7) Web of Science (WoS) база састоји се од више поделемената, тзв. цитатних индекса, као нпр: 
1. Science Citation Index Expanded (SCI-E) представља листу часописа који имају импакт фактор и збир је више појединачних SCI листа по научним дисциплинама, која се припрема и објављује сваке године, 
2. Social Sciences Citation Index (SSCI) је цитатна база која садржи податке о часописима из друштвених наука, 
3. Arts & Humanities Citiation Index  (A&HCI) је цитатна база која садржи податке о часописима из области умјетности и хуманистичких наука,
4. Emerging Sources Citation Index (ESCI) је цитатни индекс који обухвата часописе из разних научних дисциплина, који су на посматрању, односно још увијек нису испунили критеријуме да буду уврштени у нека од три цитатна индекса наведена у подтачкама 1, 2. и 3. ове тачке.
5. Conference Proceedings Citation Index-Science (CPCI-S) је индекс који омогућава увид у објављену литературу са најутицајнијих свјетских научних скупова, симпозијума, семинара и конвенција из области природних наука. 
6. Conference Proceedings Citation Index-Social Science & Humanities (CPCI-SSH) је индекс који омогућава увид у објављену литературу са најутицајнијих свјетских научних скупова, симпозијума, семинара и конвенција из области друштвених и хуманистичких наука.“

Члан 2.

	У члану 11. у ставу 1. послије тачке 10), додаје се нова тачка 11) која гласи: „ доказ да координатор пројекта има заснован радни однос са пуним рандим временом у научноистраживачкој организацији у Републици Српској,“.
	Досадашње тачке 11), 12) и 13) постају тачке 12), 13) и 14).


Члан 3.

У члану 14. у ставу 1) тачка 9. мијења се и гласи: „ 9) координатор пројекта нема радове објављене у часописима на листама Web of Science (SCI-E, SSCI, A&HCI, ESCI и CPCI-S/CPCI-SSH), Scopus, ERIH+, ВАК, Националне базе научних часописа Републике Србије и националним часописима/зборницима са научних скупова из уже научне области за који се кандидује пројекат,“.


Члан 4.

У члану 15. у ставу 1. послије подтачке 2. додаје се подтачка 3. која гласи: „ 3.  начин на који ће пројекат дати трајни допринос развоју и очувању културног, историјског, језичког, умјетничког насљеђа и културе памћења од 1 до 10 бодова.“ 

Члан 5.

Члан 17. мијења се и гласи: „ Члан 17.
Посебни критеријуми за избор и вредновање пријава који се односе на научноистраживачку компетентност пројектног тима бодују се на сљедећи начин:
1. једна истакнута научна монографија међународног значаја/монографија међународног значаја у складу са правилником који уређује област публиковања научних публикација......................................................................................10 бодова
2. двије или више истакнутих научних монографија међународног значаја/монографија међународног значаја у складу са правилником који уређује област публиковања научних публикација..................................................14 бодова
3. једна истакнута монографија националног значаја/монографија националног значаја у складу са правилником који уређује област публиковања научних публикација........................................................................................................8 бодова
4. двије или више истакнутих научних монографија националног значаја /монографија националног значаја у складу са правилником који уређује област публиковања научних публикација..............................................................12 бодова
5. један рад на Web of Science листи .................................................................6 бодова,
6. два рада на Web of Science листи .................................................................. 9 бодова, 
7. три и више радова на Web of Science листи ............................................. ...12 бодова,
8. један рад на Scopus листи	............................................................................... 3 бода,
9. два рада на Scopus листи ...............................................................................  6 бодова,
10.  три и више радова на Scopus листи .............................................................. 9 бодова,
11. [bookmark: _Hlk237431268]један рад на ERIH+ листи.....................................................................................2 бода,
12. два рада на ERIH+ листи......................................................................................4 бода,
13. три и више радова на ERIH+ листи..................................................................6 бодова,
14. један рад у ВАК бази ........................................................................................... 2 бода,
15. два рада у ВАК бази .......................................................................................... 4 бода, 
16. три и више радова у ВАК бази ..................................................................... 6 бодова,
17. један рад у часопису који се према библиометријским показатељима Националне базе научних часописа Републике Србије налази у првих 10% часописа........2 бода,
18. два рада у часописима који се према библиометријским показатељима Националне базе научних часописа Републике Србије налазе у првих 10% часописа.........4 бода,
19. три и више радова у часописима који се према библиометријским показатељима Националне базе научних часописа Републике Србије налазе у првих 10% часописа............................................................................................................6 бодова,
20. један рад у националним часописима/зборницима са научних скупова прве категорије..............................................................................................................2 бода,
21. два рада у националним часописима/збирницима са научних скупова прве категорије..............................................................................................................4 бода,
22. три и више радова у националним часописима/зборницима са научних скупова прве категорије .................................................................................................6 бодова,
23. један рад у часописима и зборницима радова са рецензијом.............................1 бод,
24. два рада у часописима и зборницима радова са рецензијом............................2 бода,
25. три и више радова у часописима и зборницима радова са рецензијом.............3 бода,
26. један зборник докумената у складу са правилником који уређује област публиковања научних публикација.....................................................................3 бода
27. два и више  зборника докумената  у складу са правилником који уређује област публиковања научних публикација..............................................................6 бодова.“


Члан 6.

Члан 18. мијења се и гласи: „ Члан 18.
(1) Критеријуми за избор и вредновање пријава који се односе на научноистраживачку компетентност чланова пројектног тима подразумијевају збир бодова координатора пројектног тима и просјека збира бодова три водећа члана пројектног тима.
(2) Уколико се научни часопис у којем је објављен научни рад појављује у више референтних база, у обзир се узима само једна база, без кумулативног бодовања рада у више база. „


Члан 7. 

У члану 20. у ставу 1. тачка 4), мијења се и гласи: „ 4) да координатор пројекта има пребивалиште у Републици/БиХ и да има заснован радни однос са пуним радним временом у научноистраживачкој организацији у Републици Српској,“. 


Члан 8.

Овај правилник ступа на снагу осмог дана од дана објављивања у „Службеном гласнику Републике Српске“.



Број: 19.03/02-7/26	МИНИСТАР
Датум: 14. август 2026. године
	Проф. др Драга Мастиловић




ОБРАЗЛОЖЕЊЕ
ПРАВИЛНИКА О ИЗМЈЕНАМА И ДОПУНАМА ПРАВИЛНИКА О СУФИНАНСИРАЊУ НАУЧНОИСТРАЖИВАЧКИХ ПРОЈЕКАТА


I ПРАВНИ ОСНОВ

Правни основ за доношење овог правилника садржан је у члану 17. став 1. тачка а)  Закона о научноистраживачкој дјелатности и  технолошком развоју („Службени гласник Републике Српске“, број 6/12, 33/14, 66/18 и 84/19) којим је регулисано да министар за научнотехнолошки развој и високо образовање доноси правилнике за реализацију програма од општег интереса за Републику Српску утврђених у члану 17. Закона.

II УСКЛАЂЕНОСТ СА ПРАВНИМ ПОРЕТКОМ ЕВРОПСКЕ УНИЈЕ

Према мишљењу Министарства за економске односе и регионалну сарадњу број 17.03-020-1137/25 од 08. априла 2025. године, а након увида у прописе Европске уније и анализе одредаба Правилника о измјенама и допуни Правилника о суфинасирању научноистраживачких пројеката, није установљено да EU acquis садржи изворе који су релевантни за предмет уређивања наведеног правилника, због чега у Изјави о усклађености стоји оцјена “непримјењиво”.


III РАЗЛОЗИ ЗА ДОНОШЕЊЕ ПРАВИЛНИКА 
 
Измјенама и допунама овог правилника приступило се због потребе за усклађивањем одредби које се односе на критеријуме за избор и вредновање пријава за суфинансирање научноистраживачких пројеката.

IV ОБРАЗЛОЖЕЊЕ ПРЕДЛОЖЕНИХ РЈЕШЕЊА

Чланом 1. извршена је измјена члана 4. основног текста Правилника. 
Чланом 2. извршено је додавање нове тачке 11. у члану 11, којим су прописани докази о испуњавању услова конкурса. 
Чланом 3. извршена је измјена члана 14. тачке 9. Правилника, којом су дефинисани елиминаторни критеријуми. 
Чланом 4. извршена је допуна члана 15. става 1) Правилника, којим су дефинисани општи критеријуми за избор и вредновање пријава.
Чланом 5. извршена је измјена члана 17. Правилника, којим су дефинисани посебни критеријуми за избор и вредновање пријава и њихово бодовање. 
Чланом 6. извршена је измјена члана 18. Правилника.
Чланом 7. извршена је измјена у ставу 1), тачка 4) члана 20. Правилника, којим је дефинисано да координатор пројекта мора да има заснован радни однос са пуним радним временом у научноистраживачкој организацији у Републици Српској.
Чланом 8. прописано је ступање на снагу овог правилника.

V  УЧЕШЋЕ ЈАВНОСТИ И КОНСУЛТАЦИЈЕ У ИЗРАДИ ПРАВИЛНИКА

У складу са Смјерницама за поступање републичких органа управе о учешћу јавности и консултацијама у изради закона („Службени гласник Републике Српске“, бр. 86/22), приједлог Правилника је био објављен на интернет страници Министарства и на https://e-konsultacije.vladars.rs/, како би јавност могла да се упозна са истим и достави примједбе и сугестије.
VI ФИНАНСИЈСКА СРЕДСТВА И ЕКОНОМСКА ОПРАВДАНОСТ ДОНОШЕЊА ПРАВИЛНИКА

За спровођење Правилника о измјенама и допуни Правилника о суфинансирању научноистраживачких пројеката нису потребна додатна средства из буџета Републике Српске.
